Diari Oficial de la Generalitat Valenciana


Sumari del DOGV 3476, del 19-04-1999 (1999/2564)

ORDRE de 22 de febrer de 1999, de la Conselleria de Presidència, per la qual s'aprova crear i classificar el lloc de secretaria de l'Ajuntament de San Antonio de Benagéber com a secretaria de tercera.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3476

Data del DOGV
:   19-04-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/2564


Data del document
:   22-02-1999

Organisme emissor
:   Conselleria de Presidència

Tipus de document
:   Ordre

Descriptors 

:   * San Antonio de Benagéber
    * administració local
    * professió administrativa

ORDRE de 22 de febrer de 1999, de la Conselleria de Presidència, per la qual s'aprova crear i classificar el lloc de secretaria de l'Ajuntament de San Antonio de Benagéber com a secretaria de tercera. [1999/2564]
  
La Comissió Gestora de San Antonio de Benagéber, en sessió plenària celebrada el 21 de juliol de 1997, va adoptar l'acord de sol·licitar la creació del lloc de secretaria de l'Ajuntament de San Antonio de Benagéber, classificant-lo en la categoria que corresponga d'acord amb la població del municipi.
  
Realitzats per l'Ajuntament els tràmits d'aprovació del pressupost municipal i de creació del padró municipal d'habitants, mitjançant escrit de 25 de novembre de 1998, s'ha aportat certificat acreditatiu en què s'indica que el pressupost municipal ascendeix a 482.684.592 pessetes i la població a 2.550 habitants.
  
En conseqüència, d'acord amb allò que s'ha disposat en l'article 2,c) del Reial Decret 1732/1994, de 29 de juliol, sobre provisió de llocs de treball reservats a funcionaris d'Administració local amb habilitació de caràcter nacional, escau classificar en classe tercera la secretaria de l'Ajuntament de San Antonio de Benagéber, i dit lloc queda reservat a funcionaris d'administració local amb habilitació de caràcter nacional, pertanyents a la subescala de secretaria intervenció.
  
L'expedient ha sigut tramitat, conforme a les prescripcions legals.
  
Per tant, i en ús de les competències atribuïdes per l'article 2. c) i 9 del Reial Decret 1732/1994, de 29 de juliol, sobre provisió de llocs de treball reservats a funcionaris d'Administració local amb habilitació de caràcter nacional i de l'article 2.2.a) i 4 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional.
  
ORDENE
  
Crear i classificar el lloc de secretaria de l'Ajuntament de San Antonio de Benagéber en classe tercera. Dit lloc de secretaria quedarà reservat a funcionaris d'Administració Local amb habilitació nacional pertanyent a la subescala de secretaria intervenció.
  
Contra aquesta ordre que posa fi a la via administrativa es podrà interposar recurs contenciós administratiu davant el Jutjat Contenciós Administratiu de València, en el termini de dos mesos comptats des de l'endemà de la seua notificació, de conformitat amb allò que s'ha establit en els articles 8 i 46 del Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que s'utilitze qualsevol altra via que es considere oportuna.
  
València, 22 de febrer de 1999
  
El conseller de Presidència